Desmond Tutu - dobitnik Predsjedničke medalje slobode
Ovo najviše civilno odličje predsjednik Obama dodijelio je još petnaestorici istaknutih građana svijeta, među kojima su i glumac Sidney
Južnoafrički anglikanski nadbiskup i dobitnik Nobelove nagrade Desmond Tutu jedan je od 16-torice dobitnika Predsjedničkog odličja slobode što ih je predsjednik Obama uručio u Bijeloj kući. "To je zbog vas, vas Amerikanaca koji otežavate pobjedu dobre osobe s dobrom politikom." Tutu je predsjedatelj skupine starijih državnika s raznih strana svijeta poznate kao „Stariji“ koja je putovala u Sudan kako bi pozvala na okončanje sukoba u Darfuru. Nadbiskup je izrazio razočarenje što većina afričkih zemalja nije zauzela čvršći stav protiv akcija sudanske vlade dodajući kako se sudanski predsjednik Omar al-Bashir treba suočiti sa zakonskim posljedicama njegove politike. "Svijet treba omogućiti Međunarodnom kaznenom sudu da ustraje u predloženom suđenju predsjedniku Bashiru," rekao je nadbiskup Tutu. Kao jedan od čelnika koji se zalažu za prevenciju AIDS-a Tutu tvrdi da virus može biti zaustavljen ako ljudi poduzmu mjere opreza poput korištenja kondoma i ograničavanja broja seksualnih partnera. On kaže da se AIDS i dalje negira u nekim dijelovima Afrike i drugdje. Nadbiskup Tutu žestoko reagira na neke vjerske čelnike koji predstavljaju AIDS kao Božju kaznu za grešno ponašanje poput homoseksualnosti. Kao prvi crnački nadbiskup Cape Towna, Tutu je postao poznat u međunarodnim okvirima tijekom borbe protiv aparthejda 1980. godine. Zbog svog aktivizma 1984. godine dobio je Nobelovu nagradu za mir. Unatoč daljnjim sukobima diljem svijeta, Tutu tvrdi da je uvjeren kako je svjetski mir moguć te da nije samo san: "Ljudi su dobri. U svijetu ima dosta zla, ali i dobra. U konačnici, dobro će pobijediti." Upitan kako bi želio ostati upamćen u budućnosti, Tutu kaže kao „čovjek koji je volio, smijao se i plakao“. Među drugim dobitnicima Predsjedničke medalje slobode su senator iz Massachusettsa Edward Kennedy, bivša sutkinja Vrhovnog suda Sandra Day O Connor, glumac Sidney Poitier, te teniska legenda Billy Jean King.